जिले में अपराध नियंत्रण के लिए पुलिस ने हिस्ट्रीशीटरों की सूची तैयार की है। एसएसपी हरप्रीत कौर ने जिले के सभी थानाध्यक्षों व ओपी प्रभारियों से उनके इलाके के टॉप टेन अपराधियों की सूची मांगी थी। फिलहाल इन अपराधियों की हिस्ट्री खंगाली जा रही है। इसके बाद उनकी गिरफ्तारी के लिए समय सीमा तय की जाएगी। निर्धारित समय पर थानेदार अपराधियों को पकड़कर कोर्ट में पेश करेंगे। एसएसपी हरप्रीत कौर ने बताया कि सभी थानों और ओपी से सक्रिय व टॉप टेन अपराधियों की सूची मांगी गई थी। सभी ने सूची सौंप दी है। उनकी हिस्ट्री खंगाली जा रही है। इसके बाद थानावार अपराधियों की गिरफ्तारी के लिए थानेदारों को टास्क दिया जाएगा।